19.12.2007

3L
aoo~
U,C.~ -ekob S

Karvian kunta Kylä-Karviantie 17 39930 Karvia

Oikeusministeriö Oikeushallinto-osasto PL 25
00023 Valtioneuvosto
LAUSUNTOPYYNTÖ OM/8/31/2007
Olette tiedustelleet Karvian kunnan kantaa käräjäoikeusverkoston uudistamiseen. Mielestämme uudistuksen aikataulu on liian nopea ja käräjäoikeuksien määrää ollaan karsimassa liikaa. Kuntajako on jatkuvan muutoksen alla, syntyy jatkuvasti uusia kuntaliitoksia ja järkevää olisi, että kuntajako vakiintuisi ensin ja vasta sitten tehtäisiin isompi uudistus käräjäoikeuksien suhteen.

Yksittäisen kunnan kannalta käräjäoikeusuudistus ei välttämättä merkitse palvelun parantumista. Välimatkat kasvavat ja palvelu etääntyy yhä kauemmas kuntalaisesta. Tämä saattaa aiheuttaa toisaalta kustannusten kasvamista lisääntyneiden poissaolojen ja istuntojen lykkäysten muodossa. Mikäli asianomaisten henkilöiden läsnäolo on istunnossa pakollinen, saattavat myös henkilöiden kuljettamisesta aiheutuvat kustannukset lisääntyä. Henkilöt kun usein ovat moniongelmaisia ja varattomia.

Uudistuksen tarkoituksena on tuottavuuden ja tehokkuuden lisääminen, mutta yksittäisen pienen kunnalta osalta tämä kuitenkin näkyy palvelun etääntymisenä sen käyttäjistä. Lisäksi on todettava, että suurin osa kustannuksista aiheutuu henkilöstön palkoista ja toimitiloista. Toimitilojen osalta työryhmän mietinnössä todetaan, että kustannukset kasvavat. Tehostaminen ja säästöt jäävät siten henkilöstön varaan ja tavoitteena on pienentää käräjäoikeuksien henkilöstömäärää. Tämä pakostakin aiheuttaa käsittelyaikojen pidentymistä.

Istuntopaikkana on Karvian osalta ollut Ikaalinen, jonne matkaa tulee Karviasta 66 km tai Kankaanpään sivutoimipaikka 45 kilometrin päässä. Uudistuksen jälkeen Karviasta joudutaan menemään Poriin, jonne matkaa tulee 94 km. Mikäli Karvia siirretään kuuluvaksi Porin Käräjäoikeuden tuomiopiiriin, vaadimme että Kankaanpäässä säilyisi sivutoimipaikka.

pWrapPolygonVertices8;7;(0,0);(0,10790);(9928,10790);(9928,21581);(21595,21581);(21595,0);(0,0);fBehindDocument1KarviaiY vnnan puolesta
	/	i Jyruorj oki j Kunnanjohtaj,z~; Karvian kunta